464.01 REGOLAMENTI DWAR L-ELEZZJONIJIET TAL-KUNSILL TAL-PROFESSJONIJIET KUMPLIMENTARI GĦALL-MEDIĊINA L-AVVIŻ LEGALI 32 ta’ l-2004. L-AVVIŻ LEGALI 32 ta’ l-2004. 1. It-titolu ta’ dawn ir-regolamenti huwa Regolamenti dwar l-Elezzjonijiet tal-Kunsill tal-Professjonijiet Kumplimentari għall-Mediċina. Tifsiriet. 2. F’dawn ir-regolamenti, kemm-il darba r-rabta tal-kliem ma teħtieġx xort’oħra- "Kunsill" tfisser il-Kunsill tal-Professjonijiet Kumplimentari għall-Mediċina; " President " tfisser il-President tal-Kunsill; " Kummissjoni " tfisser il-Kummissjoni ta’ l-Elezzjonijiet tal-Kunsill tal-Professjonijiet Kumplimentari għall-Mediċina imwaqqfa bir-regolament 3; " ir-Reġistratur " tfisser ir-Reġistratur tal-Kunsill. 3. (1) Għandu jkun hemm Kummissjoni li tissejjaħ il-Kummissjoni ta’ l-Elezzjonijiet għall-Kunsill tal-Professjonijiet Kumplimentari għall-Mediċina. (2) F’Jannar ta’ kull sena sussegwent i l-Kunsill għandu jinnomina Kummissjoni, li jkollha l-istess isem kif ukoll l-istess għadd ta’ kummissarji ta’ l-elezzjoni sabiex tmexxi l-elezzjonijet tal-Kunsill matul dik is-sena. 4. Nomina ta’ kandidati. Il-Kummissjoni għandha sal-aħħar ta’ Jannar 2004, tara li jiġi ppubblikat fil-Gazzetta u l-gazzetti lokali kollha ta’ kuljum, avviż li jispeċifika il-post, ġranet u ħinijiet li matulhom jiġu aċċettati n-nomini għal kandidati għal elezzonijiet tal-Kunsill mir-Reġistratur. 5. L-avviż dwar in-nomina ta’ kandidati għandu jiġi ppubblikat. (1) Meta l-Kummissjoni tkun avżata mill-President li jkun hemm vakanza fost il-membri eletti tal-Kunsill, hija għandha, malajr kemm jista jkun, tara li jiġi pubblikat avviż fil-Gazzetta u fil-gazzetti lokali kollha ta’ kuljum li jispeċifika l-post, il-ġranet u l-ħinijet li ma tulhom ir-Reġistratur jirċievi nominazzjonijiet ta’ kandidati għall-elezzjoni tal-Kunsill. (2) Kandidat għandu jiġi nominat bil-miktub fuq formula skond l-eżemplar li hemm fl-Ewwel Skeda. Ikun x’ikun l-għadd ta’ vakanzi li jkollu jimtela, ebda persuna ma għandha tiġi nominata biex timla aktar minn vakanza waħda. 6. (1) Jekk in-nominazzjonijiet riċevuti jkunu iżjed mill-għadd ta’ vakanzi fil-Kunsill, għandha ssir elezzjoni. (2) Il-Kummissjoni għandha, fi żmien tliet ijiem tax-xogħol wara l-għeluq tan-nominazzjonijiet, tibgħat il-karta tal-vot lil kull wieħed mill-persuni residenti Malta u li jkunu reġistrati ma’ xi waħda mill-professjonijiet regolati mill-Kunsill, kif ukoll tinfurmahom dwar il-ġranetsa meta il-voti għandhom jiġu mogħtija lura lill-Kummissjoni. (3) Il-polza tal-vot li tintuża għall-elezzjoni għandha tkun skond l-eżemplar li hemm fit-Tieni Skeda, u għandha tkun iffirmata minn membru tal-Kummissjoni. 7. Votant għandu jivvota billi jagħmel salib wieħed ħdejn l-isem tal-kandidat li għalih jivvota. 8. Ma ssir ebda votazzjoni wara l-ħin. Ma jiġux aċċettati aktar voti wara li jkun skada il-ħin stabbilit mill-Kummissjoni. 9. Għadd tal-voti. Kemm jista’ jkun malajr wara l-votazzjoni, il-Kummissjoni għandħat għoddil-voti. 10. Voti in validi. Meta numru ta’ voti akbar milli jkun meħtieġ jiġi mniżżel fuq karta tal-vot, dik il-karta tal-vot għandha titqies bħala invalida mill-Kummissjoni. 11. Kandidati eletti. Il-kandidati li jġibu l-akbar numru ta’ voti għadhom jiġu dikjarati eletti mill-Kummissjoni. 12. Elezzjonijiet parzjali. Jekk żewġ kandidati jew aktar iġibu numru ta’ votindaqs, għandha ssir elezzjoni parzjalibjen dawk il-kandidati skond id-disposizzjonijiet ta’ dawn ir-regolamenti. 13. Rappurtar tar-riżultat. Il-Kummissjoni għandha minnufih tirrapporta r-riżultat ta’ l-elezzjoni lill-Ministru responsabbli għas-Saħħa u l-istess riżultat għandu jiġi ppublikat fil-Gazzetta. 14. Deċiżjoni tal-Kummissjoni. Id-deċiżjoni tal-Kummissjoni fuq il-validità ta’ xi nominazzjoni, id-dritt ta’ persuna biex tivvota, il-post li fih jiġu riċevuti il-voti u r-riżultat ta’ l-elezzjoni, hija finali u konklużiva.